Ahmad ash-Sharmaqoniy (Abu Said). Ahmad ibn Muhammad ibn Ramih ibn Usma ibn Vakiʼ ibn Rajo an-Naxaʼiy an-Nasaviy ash-Sharmaqoniy — Naso ahlidan bo‘lgan. Sharmaqonda tug‘ilgan va Marvdakatda ham hayot kechirgan. Xuroson va boshqa o‘lkalarda hadis tinglagan. Ko‘pgina hadislarni ko‘chirgan va asarlar yaratgan hamda ulamolarni zikr qilgan. Hadis yodlashda yagonalardan bo‘lgan. Bag‘dodga borib, u yerda hadis aytgan. U ulamolardan, undan esa boshqalar rivoyat qilganlar. Taxminan milodiy 967-yil (hijriy 357-yil)da Jahfada vafot etgan.